section_heading: Vozila i promet
paragraph_text: U igri je dostupan velik broj novih vozila, dok je velikom dijelu vozila iz GTA III izmijenjen izgled jer su prilagođena vremenu radnje. Mnogi automobili imaju specifičan izgled ako se u njima voze članovi određenih bandi. Igrač može pucati iz vozila, pri čemu može čak i ciljati, što nije bilo moguće u GTA: San Andreas. Igrač također može izbacivati razne eksplozive, kao i Molotov koktele. Budući da je mapa manja nego u San Andreasu, igrač ne može letjeti zrakoplovima, ali su za letenje dostupni helikopteri koji su vrlo zastupljeni u igri. Padobrani nisu dostupni za korištenje u GTA IV, ali postaju dostupni u The Ballad of Gay Tony. Liberty City također ima razvijen sustav podzemne željeznice, sličan onome u New Yorku, koji prolazi kroz sva četiri okruga, ali ne i Alderney, te ga igrač može koristiti kao prijevozno sredstvo. Igrač može ući u vlak i izaći na određenoj postaji, ali ne može sam upravljati vlakom.